Na temelju članka 67. Zakona o komunalnom gospodarstvu („Narodne novine“ br. 68/18 i 110/18) i članka 31. Statuta Općine Martijanec („Službeni vjesnik Varaždinske županije br. 10/13, 24/13 i 18/18), **Općinsko vijeće Općine Martijanec** na **20.** sjednici održanoj dana **27. studenog 2019. godine**, donosi

***Program***

***građenja komunalne infrastrukture***

***na području Općine Martijanec u 2020. godini***

1. **UVODNE ODREDBE**

Ovim se Programom građenja komunalne infrastrukture na području Općine Martijanec za 2020. godinu, u skladu s predvidivim sredstvima i izvorima financiranja određuje građenje komunalne infrastrukture:

* nerazvrstanih cesta
* javnih prometnih površina
* javnih parkirališta
* javne rasvjete
* groblja
* odvodnje

Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja, a sve kao procjenu troškova građenja.

U Programu se troškovi iskazuju odvojeno za svaku građevinu i ukupno te se iskazuju odvojeno prema izvoru njihova financiranja.

1. **SREDSTVA ZA OSTVARIVANJE PROGRAMA S NAZNAKOM IZVORA FINANCIRANJA**

Sredstva potrebna za ostvarivanje Programa građenja komunalne infrastrukture za 2020. godinu osigurat će se iz izvora kako slijedi:

Proračun Općine Martijanec:

* opći prihodi i primici 100.000,00 kn
* podizvor opći prihodi i primici – pomoć EU (APPRRR) 1.683.000,00 kn
* ostali prihodi za posebne namjene 166.000,00 kn
* prihodi od spomeničke rente 500,00 kn

Pomoć EU - Agencija za plaćanja u poljoprivredi, ribarstvu i ruralnom razvoju 2.110.000,00 kn

Ostale pomoći – Ministarstvo graditeljstva i prostornoga uređenja 420.000,00 kn

* + Ministarstvo regionalnog razvoja i fondova EU 300.000,00 kn
  + Županijska uprava za ceste 1.200.000,00 kn

Sredstva za financiranje Programa građenja komunalne infrastrukture za 2020. godinu u iznosu od **5.949.500,00 kuna** rasporedit će se za financiranje građenja komunalne infrastrukture po djelatnostima: - nerazvrstane ceste, javne prometne površine, javna parkirališta, javna rasvjeta, groblja i odvodnja.

Iskaz financijskih sredstava potrebnih za ostvarivanje Programa s naznakom izvora financiranja i rasporeda sredstava po djelatnostima sadržan je u dijelu Programa u kojem se određuje opis poslova s procjenom troškova za građenje komunalne infrastrukture.

Troškovi građenja komunalne infrastrukture procijenjeni su temeljem važećih cijena gradnje tih ili sličnih objekata u vrijeme izrade ovog programa te će se točan opseg i vrijednost radova utvrditi nakon ishođenja tehničke dokumentacije i provedenog postupka nabave.

1. **GRAĐENJE KOMUNALNE INFRASTRUKTURE**
2. **NERAZVRSTANE CESTE I JAVNE PROMETNE POVRŠINE**

U smislu ovog Programa pod nerazvrstanim cestama podrazumijevaju se radovi na izgradnji odnosno modernizaciji – asfaltiranje nerazvrstanih cesta. Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim ovim Zakonom i drugim propisima, a koje nisu razvrstane kao javne ceste u smislu zakona kojim se uređuju ceste.

Pod Javnim prometnim površinama podrazumijevaju se radovi na izgradnji odnosno rekonstrukciji površina na kojima nije dozvoljen promet motornim vozilima.

|  |  |  |  |
| --- | --- | --- | --- |
| **Redni broj** | **Naziv objekta ili uređaja / vrsta radova** | | **Procjena troškova građenja** |
| **IZGRADNJA I REKONSTRUKCIJA NERAZVRSTANIH CESTA I JAVNIH PROMETNIH POVRŠINA** | | | |
| 1. | | Modernizacija NC Slanje – Stari vrh, III. faza | 150.000,00 |
| 2. | | Modernizacija NC Martijanec – Madaraševec | 200.000,00 |
| 3. | | Izgradnja šumske prometnice – NC V. Vinogradski odvojak | 2.000.000,00 |
| 4. | | Izgradnja komunalne infrastrukture – pješačka i biciklistička traka Martijanec - Hrastovljan | 1.600.00,00 |
| **U K U P N O:** | | | **3.950.000,00** |
| ***Izvori financiranja:***  *Točka 1. ostale pomoći – MGIPU 150.000,00 kn*  *Točka 2. opći prihodi i primici 30.000,00 kn, ostali prihodi za posebne namjene 110.000,00 kn, pomoći EU – APPRRR, podizvor opći prihodi i primici 15.000,00 kn, ostale pomoći MGIPU – 45.000,00 kn*  *Točka 3. pomoći EU – APPRRR 2.000.000,00 kn*  *Točka 4. pomoć EU – APPRRR, podizvor opći prihodi i primici 400.000,00 kn, ostale pomoći – ŽUC 1.200.000,00 kn* | | | |

1. **JAVNA PARKIRALIŠTA**

U smislu ovog Programa pod javnim parkiralištima podrazumijevamo uređenje javne površine koje se koriste za parkiranje motornih vozila i drugih cestovnih vozila.

|  |  |  |  |
| --- | --- | --- | --- |
| **Redni broj** | **Naziv objekta ili uređaja / vrsta radova** | | **Procjena troškova građenja** |
| **JAVNA PARKIRALIŠTA** | | | |
| 1. | | Projektiranje i izgradnja parkirališta kod crkve u Martijancu | 225.000,00 |
| **U K U P N O:** | | | **225.000,00** |
| ***Izvori financiranja:***  *Točka 1. ostale pomoći MGIPU – 225.000,00 kn* | | | |

1. **JAVNA RASVJETA**

Pod javnom rasvjetom podrazumijeva se komunalna infrastruktura za rasvjetljavanje javnih površina te javnih i nerazvrstanih cesta, kao i stvaranje preduvjeta za njihovo funkcioniranje.

Troškovi planirane modernizacije javne rasvjete u 2020. godini procjenjuju se u iznosu od **500.000,00** **kuna**.

|  |  |  |
| --- | --- | --- |
| **Redni broj** | **Naziv objekta ili uređaja / vrsta radova** | **Procjena troškova građenja** |
| **JAVNA RASVJETA** | | |
| 1. | Modernizacija dijela sustava javne rasvjete na području Općine | 500.000,00 |
| **U K U P N O:** | | **500.000,00** |
| ***Izvori financiranja:***  *Točka 1. pomoći EU – APPRRR, podizvor opći prihodi i primici 200.000,00 kn, ostale pomoći - MRRFEU 300.000,00 kn* | | |

1. **GROBLJA**

U smislu ovog Programa, građenje na groblju podrazumijeva proširenje i rekonstrukciju zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih, pješačke staze te uređaji i predmeti na površinama groblja.

Troškovi predloženog proširenja i rekonstrukcije groblja u 2020. godini procjenjuju se u iznosu od **368.500,00** **kuna**.

|  |  |  |  |
| --- | --- | --- | --- |
| **Redni broj** | | **Naziv objekta ili uređaja / vrsta radova** | **Procjena troškova građenja** |
| **PROŠIRENJE I REKONSTRUKCIJA GROBLJA** | | | |
| 1. | Kupnja zemljišta, proširenje i uređenje groblja u Martijancu | | 96.000,00 |
| 2. | Rekonstrukcija ograde na mjesnom groblju u Križovljanu | | 272.500,00 |
| **U K U P N O :** | | | **368.500,00** |
| ***Izvori financiranja:***  *Točka 1. opći prihodi i primici 70.000,00 kn, prihodi od spomeničke rente 500,00 kn, ostali prihodi za posebne namjene 25.500,00 kn*  *Točka 2. ostali prihodi za posebne namjene 30.500,00 kn, pomoći EU- APPRRR, podizvor opći prihodi i primici 242.000,00 kn* | | | |

1. **ODVODNJA**

Pod građenjem odvodnje podrazumijeva se građenje sustava prikupljanja i odvodnje otpadnih voda.

|  |  |  |
| --- | --- | --- |
| **Redni broj** | **Naziv objekta ili uređaja / vrsta radova** | **Procjena troškova građenja** |
| **ODVODNJA** | | |
| 1. | Izgradnja odvodnje u sklopu Aglomeracije Ludbreg | 906.000,00 |
| **U K U P N O:** | | **906.000,00** |
| ***Izvori financiranja:***  *Točka 1. pomoći EU – APPRRR, podizvor opći prihodi i primici 906.000,00 kn* | | |

|  |  |
| --- | --- |
| **S V E U K U P N O:** | **5.949.500,00 kn** |

1. **ZAVRŠNE ODREDBE**

Ovaj Program objaviti će se u „Službenom vjesniku Varaždinske županije“, a stupa na snagu 01. siječnja 2020. godine.

KLASA: 400-08/19-01/2

URBROJ: 2186/19-01-19-3

Martijanec, 27. studenog 2019.

PREDSJEDNIK

OPĆINSKOG VIJEĆA

Dubravko Besek